Ronald Kuman: “Real” haddan ortiq tanqid qilinmoqda, jamoa esa YChL va La Liga chempionligi uchun kurashmoqda

“Barselona” bosh murabbiyi Ronald Kuman La Liga 30-turi doirasida “Real”ga qarshi kechadigan bahs oldidan o‘z fikrlari bilan o‘rtoqlashdi.

“El-Klasiko” boshqa o‘yinlardan ajralib turadi. “Barselona”da hammasi joyida, biz yaxshi formadamiz, sovrin uchun kurashyapmiz.
“Real”ni haddan ortiq tanqid qilishmoqda. Ular Chempionlar Ligasidagi yurishini davom ettirmoqda va La Liga chempionligi uchun kurashmoqda. Ularni tanqid qilayotganlarni qo‘llab-quvvatlamayman.
Ularda ajoyib futbolchilar bor, yaxshi o‘yin bo‘ladi. Har ikki jamoa ham g‘alaba naqadar muhim ekanini bilib turibdi.
Bu o‘yin natijasi chempionlik poygasida hal qiluvchi ahamiyat kasb etmaydi, chunki oldinda ko‘plab uchrashuvlar bor. Istalgan jamoaga qolgan barcha o‘yinlarda g‘olib chiqish oson bo‘lmaydi. Klasikoda g‘olib chiqqan jamoa kayfiyatida jiddiy o‘sish bo‘ladi.
Ronald Kuman, “Barselona” bosh murabbiyi
 “Bu o‘yin chempionlik masalasini hal qilmaydi”. Zinedin Zidan “Barselona”ga qarshi bahs oldidan nimalar dedi?
“Real” — “Barselona” uchrashuvi 10-apreldan 11-aprelga o‘tar kechasi 00:00 da boshlanadi. Uchrashuvdagi gollar videosini bu yerda kuzatib borish mumkin bo‘ladi — havola.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!